**กองทุนเฉพาะกิจ**

โรงเรียนขวัญดรุณ 195 ม.5 ต.หนองหาร อ.สันทราย เชียงใหม่

โรงเรียนสุรีย์วรรณ์ 50 ม.3 ตำบลไชยสถาน อ.สารภี จ.เชียงใหม่

**วัตถุประสงค์**

เป็นการระดมทุนเพื่อใช้ในการเรียกร้องและแก้ปัญหาต่างๆของโรงเรียนเอกชน ซึ่งการเรียกร้องจากจังหวัดเชียงใหม่เป็นการเริ่มต้นมาตั้งแต่เดือนพฤษภาคม 2555 ได้ทำหนังสือร้องเรียนต่อนายยกรัฐมนตรี รัฐมนตรีว่าการกระทรวงศึกษาธิการ ประธานกรรมาธิการการศึกษาสภาผู้แทนราษฎร จนกระทั่งมีการแต่งตั้งอนุกรรมาธิการขึ้นมาพิจารณาเรื่องที่ร้องเรียน เริ่มมีการประชุมพิจารณาคำร้องเรียนตั้งแต่วันที่ 7 มกราคม 2556 มีการประชุมทุกๆวันอังคารเพื่อแก้ปัญหาผลกระทบจากการปรับเงินเดือนครูปริญญาตรี 15,000 บาท จนถึงวันที่ 5 มีนาคม 2556 การประชุมได้สิ้นสุดลง สรุปจะให้ความช่วยเหลือโดยวิธี Fast Track (เยี่ยวยาเงินเดือนครู ) และ

ได้แต่งตั้งอนุกรรมาธิการชุดใหม่ขึ้นมาพิจารณา **Phase 2** เป็นการแก้ปัญหาเงินอุดหนุนรายหัวนักเรียนโรงเรียนเอกชนอย่างยั่งยืน ซึ่งเป็นการประชุมอนุกรรมาธิการที่ต้องใช้ ข้อมูลและกฎหมายที่มีอยู่สนับสนุนให้เป็นเหตุและผลเพื่อให้ได้รับเงินอุดหนุนรายหัวนักเรียนโรงเรียนเอกชนที่เป็นธรรมและโรงเรียนเอกชนสามารถดำเนินกิจการได้อย่างมีคุณภาพด้วยการได้รับการสนับสนุนจากภาครัฐอย่างยั่งยืน โดยยืนอยู่บนหลักการการจัดการศึกษาอย่างมีคุณภาพและประสิทธิภาพ และเป็นการช่วยแบ่งเบาภาระงบประมาณภาครัฐได้อย่างมากมาย

การประชุมอนุกรรมาธิการใน **Phase 2** นั้นจึงจำเป็นต้องมีงบประมาณสนับสนุนเป็นค่าใช้จ่ายในการเดินทางเข้าประชุมอนุกรรมาธิการที่รัฐสภา **ใน Phase 1** นั้นเป็นการลงขันของโรงเรียนเอกชนขนาดเล็กในจังหวัดเชียงใหม่ สำหรับ **Phase 2** จึงมีความจำเป็นที่ต้องขอ **การมีส่วนร่วม** กับโรงเรียนเอกชนทั้งประเทศร่วมระดมทุนเพื่อให้เป็นกองทุนเฉพาะกิจใช้กับการประชุมพิจารณาแก้ปัญหาเงินอุดหนุนรายหัวนักเรียนอย่างยั่งยืนและแก้ปัญหาอื่นๆที่โรงเรียนเอกชนมี ให้ได้รับการแก้ไขให้เรียบร้อย ( หากโรงเรียนท่านมีปัญหา ต้องการนำเสนอ ในที่ประชุมอนุกรรมาธิการที่รัฐสภา ส่งมาได้ ตาม **E-mail** ข้างล่าง )

กองทุนเฉพาะกิจมีกรรมการดูแลเบื้องต้น 2 ท่านคือ นางมัณฑณา เป็งจันทร์ โรงเรียนอนุบาลขวัญดรุณอำเภอสันทราย จังหวัดเชียงใหม่ และ นายพชรพล เงาธรรม โรงเรียนอนุบาลสุรีย์วรรณ อำเภอสารภี จังหวัดเชียงใหม่ ได้เป็นผู้ดูแลและรับผิดชอบเรื่องการเงิน โดยเปิดบัญชี

**ธนาคารไทยพานิชย์ สาขาบิกซี เชียงใหม่ 2** **เลขที่บัญชี 403-830822-2**

เพื่อเกิด **การมีส่วนร่วม** ในการแก้ปัญหาของโรงเรียนเอกชน เราจึงขอความร่วมมือจากโรงเรียนเอกชนทั้งประเทศ ได้ให้ความร่วมมือ ร่วมใจ ร่วมระดมความคิด และสละเงิน คนละเล็กละน้อยแล้วแต่กำลังของท่าน เป็นกองทุนเฉพาะกิจ สนับสนุนเป็นค่าใช้จ่ายในการปฏิบัติหน้าที่ในครั้งนี้เพื่อให้บรรลุผล และเป็นการพัฒนาระบบการศึกษาของชาติ ทางหนึ่ง

ลงชื่อ..........................................................

( นางมัณฑณา เป็งจันทร์ )

โรงเรียนอนุบาลขวัญดรุณ อ.สันทราย จ. เชียงใหม่เขต 2 053-498085, 081-1119521

**E-mail** [**montana\_khwandarun@hotmail.com**](mailto:montana_khwandarun@hotmail.com)

ลงชื่อ............................................................

( นายพชรพล เงาธรรม )

โรงเรียนนอนุบาลสุรีย์วรรณ อ.สารภี จ.เชียงใหม่ เขต 4 053-021239, 053-021139, 087-6604305

**E-mail** [**chooaesrw@hotmail.com**](mailto:chooaesrw@hotmail.com)

**วันที่ 1 เมษายน พ.ศ. 2556**